open-index/open-wikipedia-markdown huggingface dataset:
Roz

**Roz** o **Roza** es una kolor obtenida al mesklar kolorado i blanko; algunos lo yaman "kolorado klaro" o mas presisamente, "kolorado kumido por el sol" o "kolorado insaturado". El su nombre en djudeo-espanyol, proviene, komo en munchas otras linguas, de la flor ke yeva el mismo nombre: la róza.

## Enlasos eksternos

Katēggoría:Kolor
Kateggoría:Vikipedya:Artikolos kon grafia ladina
Antisemitizmo

El **antisemitizmo** es un termo ke aze referensia al predjuzgo o la ostilidad avyerta en kontro de los djudios komo un grupo en jeneral. Se suele amostrar en una meskla de odios relijiozos, rasialos, kulturalos i etnikos. Anke la etimolojiya del termo puede dar a komprender ke se trata de un odio en kontro de los puevlos semitas en jeneral, el termo se empiega de forma ekspesifika a la ostilidad en kontro de los djudios. Puede amostrarse de munchas formas, desde odio o diskriminasyon individuala i atakos a grupos kon este propozo espesifiko, ásta violensia polisyala o del governo.

## Ver endemas
* Inkisizion
* Judensau
* Literatura antisemita
* Ku Klux Klan
* Pogrom
* Olokósto

## Enlasos eksternos

* Foro de koordinasion de lucha en kontro del antisemitizmo (en kastilyano)
* Duke de la Viktoria, un antisemita espanyol (en kastilyano)
* Análisis del eskritor uruguayo Ricardo Ayestarán sobre las viejas i muevas formas de djudeofobia (en kastilyano)
* La Natura de la Djudeofobia- kurso de Gustavo Perednik (en kastilyano)
* Pajina web de Pilar Rahola. Web con artíkolos i konferansas sobre antisemitizmo. Espesialmente emportante "Los judíos y las moscas", konferansa dada por Pilar Rahola en la UNESCO, en Paris. Se konsidera el primér teksto que tipifika el antisemitizmo de siedras modérno. (en kastilyano)
* El emportante papel ke djuega la 'simbolizasión del djudío' en el antisemitizmo modérno (por Gustavo Perednik). (en kastilyano)

Kateggoría:Vikipedya:Artikolos kon grafia ladina
Inkisizion

El termo **Inkisizion** (en lingua latina *Nestoris Herectus Pravitatis Sanctum Officium*) aze referensia a varias institusiones abokadas a eliminar la erejiya en la Iglesia Katolika. La Inkisizion medievala, de la kuala se derivan todas las demás, fue fondada enel ano 1184 en la rejion de Languedoc (sud de Fransia) para gerrear en kontro de la erejiya de los kátaros, ke enel anyo 1249 fue implantada endemas en el Reyno de Aragon (fue la primera Inkisizion echa por un governo) i ke en la Edad Modérna, kon la union de Aragon kon Kastilya, fue ekstendida a ésta basho el nombre de Inkisizion Espanyola (1478 - 1821), kon kontrolo direkto de la Korona, la kuala ekstendio dempues las sus aktividades a Amerika; la Inkisizion Portugeza (1536 - 1821) i la Inkisizion Romana (1542 - 1965). Anke en los payizes de povlasion protestante tambien egzistieron persekusiones, sobre todo en kontro de katolikos, en kontro de riformadores radikales komo los anabaptistas i en kontro de supuestos praktikantes de echizeriya, los djuzgos se konformavan lokalmente, para kada kavzo en partikolar, i no konformaron una institusion espesifika.

## Ver endemas

*Inkisizion Espanyola
*Inkisizion Portugeza
*Tomas de Torkemada

## Enlasos eksternos

* Bula ''Ad Abolendam'' (1184), por la kuala se krió la Inkisizión 
* La Inkisizión
* ZENIT: "La gran debilidad de la Inquisición consiste en haber querido defender la verdad con medios violentos"
* Inkisizión i Siensa en Tyempos de Felipe II
* La echizeriya en la Inkisizión

Kateggoría:Vikipedya:Artikolos kon grafia ladina

Kateggoría:Antisemitizmo
Judensau

Los biervos almanos **Judensau** (*porka djudía*) o **Judenschwein** (*porko djudío*) deskriven una ikonografiya antisemita de orijin medievalo, la kuala representa malorozamente i kita toda asosiasion umana a los djudíos. En la epoka antika era un motivo frekuente del arte kristyáno antidjudío. Igualar a un djudio kon un porko es empiegado para muchiguar la umiliasion en kontro de los djudios, deke la su karne no kumple kon las leyes de kashrut i es konsiderada *taref*.

Las imajenes de la *Judensau* se pueden dokumentar desde empesijos del syéklo XIII i fueron kriadas prinsipalmente en akeyas rejiones de Evropa Sentrala, jeneralmente komo relieve o eskultura; se ankontran en unas 30 iglesias i otras fráguas de  Evropa Sentrala. Endemas, dempues del syéklo XV se uzaron para ilustrar gazetas kon el buto de azer burla de los djudios. Dempues del syéklo XIX, el biervo fue empiegado endemas komo ofensa antidjudia. Los nazis adaptaron la imej a la su kavza i la trokaron por *Saujude*, el kualo uzaron komo groseríya para umilyar, denunsiar publikamente i amenasar a las personas de orijin djudio. Oy endiya, el biervo *Judensau* es defendido (inkluzo puede yevar a la prizión) en Almania, Ostria i Suisa.

## Ver endemas
* Antisemitizmo
* Xuetas
* Nazismo

## Atamientos eksternos

* Oliver Gußmann: Informaciones y fotos de la ''Judensau'' en Wittenberg 
* Oliver Gußmann: Otro ensayo sobre el tema con más informaciones 
* Marten Marquardt sobre la ''Judensau'' en Köln - véase arriba 
* La ''Judensau'' en Viena, con foto 
* ''Judensau'' de Frankfurt con foto 
* Relieve en la sillería de la Catedral de Erfurt con foto 
* Algunas fotos de la ''Judensau''
* Bildindex.de: Algunas fotos de la ''Judensau''
* Artículo sobre el incidente en el teatro con Meir Mendelssohn 
* Historia del imagen de un enemigo: La ''Judensau'' 
* Artículo de Kastner/Wangerin de 2004 contra este tipo de representaciones 
* Reportaje de n-tv de 2004 con fotos 
* Achim Hubel, conservador del patrimonio nacional, sobre el tratamiento de este tipo de  imagen (entrevista) 
* Sonntagsblatt Bayern. Artículo con fotos sobre el tratamiento de este tipo de imagen
Avner Perez

**Avner Perez** es un poeta en djudeo-espanyol, filologo i traduktor yisraelí de orijin sefaradi nasido en Yerushalayim enel anyo 1942, de famiya sefaradi enstalada en esta sivdad dizde sesh jenerasyones. Es uno de los pokos avtores aktuales ke eskriven poeziya en djudeo-espanyol oy endiya. Los sus poemas an aparesido en gazetas de Espanya i Amerika Latina. Enel anyo 1992 fondó el Instituto Ma'ale Adumim, para el estudio i la investigasion de la lingua djudeo-espanyola i la kultura sefaradi, del kualo es el direktor.

## Ovras
### Poeziya
* 1986 - *Siniza i Fumo* (algunos de estos poemas fueron adaptados muzikalmente por Daniel Akiva).
* 1996 - *Verdjel de Mansanas*

### Estudios i antolojiyas
* 1989 - *Blanka Flor*
* 1992 - *Un buketo de kantes kantados por los Djudios de Sefarad*

### Traduksion
* 2011-2014 - *La Odisea: Trezladada en ladino i ebreo del grego antiguo*, kon Moshe ‘Ha-Elion
* 2014 - *Las Aventuras de Alisia en el Paiz de las Maraviyas*
* 2016 - *לאס אב׳ינטוראס די אליסייה אין איל פאאיז די לאס מאראב׳ילייאס*

## Referensias


Kateggoría:Vikipedya:Artikolos kon grafia ladina
Kateggoría:Eskritores
Kateggoría:Eskritores de Israel
Kateggoría:Sefaradim‎
Kateggoría:Traduktores
Grizo

**Grizo** es una kolor ke se ankontra en la natura. Es kriado a traverso de la meskla de blanko i negro en diferentes proporsiones. Dependiendo de la kantidad de luz, los ojos umanos pueden verla komo otra kolor. Dos kolores son komplementarias si produsen grizo kuando se mesklan. Las kolores primarias son:
* blanko i negro
* kolorado i vedre
* mavi i portokal
* violeta i amariyo

## Enlasos eksternos

Katēggoría:Kolor
Kateggoría:Vikipedya:Artikolos kon grafia ladina
Rita Gabbai-Simantov

**Rita Gabbai-Simantov** es una eskritora djudia de orijin sefaradi de poeziya en lingua djudeo-espanyola nasida en Atina, Gresia enel anyo 1935. En Disiembre del anyo 1942, la su famiya konsigio eskapar a la Turkiya en una nave. Bivieron en este paez asta 1945, kuando tornaron a Gresia. 

## Su kontakto kon la lingua djudeo-espanyola
Aunke ambezó avlar djudeo-espanyol en la su kaza kon los sus padres i espesialmente kon su papú i su vavá, la su famiya avlava mas en fransez, ma afilu dempues de su kazamyento i su lavoro en la Ambasada Israeli en Atina komo ofisiala kulturala, izo mas kontakto la la kultura sefaradi i la lingua Djudeo-espanyola.

Enel anyo 1991, dempues de la muerte del su espozo, vijitó la Espanya, ande el kontakto kon el paez i su djente motivo a eskrivir el su primer poema, *Ermana Soledad*. Enel anyo 1992 publikó su priméra antolojiya, *Quinientos Anios Despues*. La su sigunda antolojiya, "Fuente de mi Tradision", fue publikada en Atina enel anyo 1999

## Ovras
*"Quinientos Anios Despues" (1992)
*"Fuente de mi Tradision" (1999)

## Referensias


Kateggoría:Sefaradim‎
Kateggoría:Eskritores
Kateggoría:Vikipedya:Artikolos kon grafia ladina
Judy Frankel

**Judy Frankel** fue una kantadera amerikana de musika en djudeo-espanyol, endemas de muzika en idish i en ivrit. Judy nasió en 1943 i murio el 20 de Marso de 2008 en la sivdad de San Francisco.

## Biografiya
Judy Frankel nasió komo **Judith Bradbury**, en la sivdad de Boston. Ya kuando era una mansevika de 13 anyos kantava i tanyia la gitara en kazamyéntos, bar mitzvot i afilu en radio i televizyón. Arivó a la sivdad de San Francisco enel anyo 1969, kon el su antonces espozo, el múziko Ken Frankel, i kantó komo solista en el San Francisco Symphony Chorus i el San Francisco Consort, grupo de múzika medievala. Anke la su famiya era de orijin ashkenazi, eya amostrava un grande entereso por la kultura sefaradi. En Makao, asigún la su amiga Anne Treseder, ambezó de un rifujiado de Timor Oryentala una kantika sovre la paz. Enel anyo 1995, kantó esta kantika en Lisboa en un omenaje a Aristides de Sousa Mendes, diplomátiko portugez ke kuando lavorava en Bordeaux salvó la vida a miles de djudios, kuando entregava a eyos visas para eskapar de la Fransia okupada por las tropas Nazis.

## Ovras
**Sephardic songs in Judaeo-Spanish*

## Diskografiya
*Sephardic Songs of Love and Hope *(1992)*
*Scalerica de Oro *(1995*)
*Silver & Gold *(1997)*
*Tresoros Sefardis  *(1998)*

## Referensias


## Atamientos eksternos
*Pajina web ofisiala de Judy Frankel

Kateggoría:Kantadores
Kateggoría:Kantadores en djudeo-espanyol
Kateggoría:Muzika sefaradi
Kateggoría:Vikipedya:Artikolos kon grafia ladina
Victoria Hazan

**Victoria Hazan** fue una kantadera sefaradi de muzika en djudeo-espanyol, turkano i grégo.

Victoria nasió komo **Victoria Ninio** el 15 de Avril de 1896 en Salihli, al nord-este de Izmir en una famiya sefaradi de hazanim (kantaderos relijiozos). Se fue bivir a la sivdad de Izmir enel anyo 1915 i a la sivdad de Mueva York serka del anyo 1920; ande konosió al sui primér espozo, Israel Hazan, tambien de una famiya de kantaderos relijiozos. Enel anyo 1936, poko tyempo dempues de la muerte de Israel Hazan, eya se espozó kon Joe Rosa.

Victoria yegó a ser la presidenta de la United Sisterhood Benevolent Society, endemas de kantar i dar konsertos kantando i kon el su Ut enel kal ante meldava; ayí eya kantava kantikas en djudeo-espanyol, armenio, fransez, turkano i grégo, má fue en la anyada de 1940 kuando fue el empesijo de la su karriera komersiala, kon las kompanyias diskografika Kaliphon i Metropolitan.

Victoria murio el 21 de Noviembre de 1995 en la sivdad de Mueva York.

## Diskografiya
Las kantikas de Victoria Hazan se ankontran enel su disko "Todas mis Esperansas", el uniko que tiene gravado. La su musika es la musika tradisionala de los kafés turkanos, kantada kon ut, kanun, violin, klarinete i darbuka o tumbek.

## Referensias


Kateggoría:Kantadores
Kateggoría:Kantaderos de la Turkiya
Kateggoría:Sefaradim‎
Kateggoría:Djudios de Turkia
Kateggoría:Muzika sefaradi
Instituto Ma'ale Adumim

El **Instituto Ma'ale Adumim para la Dokumentasion del Ladino i su Kultura** (en ivrit: **מכון מעלה אדומים לתיעוד השפה הספניולית ותרבותה**) es un instituto para la investigasion i konservasion de la lingua djudeo-espanyola i la kultura sefaradi fondado en el anyo 1992 kon la inisiativa de la asosiasion "Sefarad" i de la munisipalidad de Ma'ale Adumim. Su direktor es el eskritor Avner Perez.

Entre los butos del Instituto se topan: 

* Arekojer toda la dokumentasion eskrita de la Kultura Sefaradi i de la Lingua Djudeo-espanyola, komo por egzempio material istoriko (livros i manuskritos) i puvlikasiones sientifikas i populares en otras linguas ensima del Ladino i la kultura sefaradi.
* Aprontar katalogos informatizados de los diversos aspektos de la kultura Djudeo-espanyola. 
* Puvlikar livros i otras puvlikasiones del kampo de la kultura Djudeo-espanyola, komo muevas edisiones de ovras literarias en Djudeo-espanyol, puvlikasiones sientifikas i populares, kasetes i otros materiales de estudio. 
* Ovrar para la difuzion de la erensia kulturala Djudeo-espanyola en las eskolas i ansi ke del publiko en djeneral por medio de diyas de estudio i kongresos en su raiz en Ma'ale Adumim i ayudando a elevos a prezentar tezes sovre temas atados a esta erensia.
* Enkorajar la investigasion i el lavoro sientifiko kon la dokumentasion arekojida, metiendola a la dispozision de investigadores de Israel i del etranjero.

Ademas, el Instituto Ma'ale Adumim tiene una biblioteka kon livros en Ladino, eskritos kon letras rashi i puvlikados en los ultimos syeklos en los prinsipales sentros kulturales de las komunidades sefaradis, endemas de manuskritos, livros de literatura populara Djudeo-espanyola kontemporanea, livros en otras linguas ke tratan del Ladino i de la su literatura, i otros livros ke tratan de la istorya de las komunidades sefaradis, dempues de la ekspulsion i otros ramos de la kultura sefaradi. Esta biblioteka ya tiene unos 900 livros en la lingua Djudeo-espanyola, una de las koleksiones mas grandes del mundo de livros en esta lingua.

## Puvlikasiones
El Instituto Maalé Adumim tiene puvlikados los livros: 
*“Ladino” de Moshe Shaul; 
*“En los kampos de la Muerte” i “En Tierras de Moav i Peleshet”, de Moshe Aelion; 
*“La Vinya de Navot”, de Yosef Avraam Papo; 
*“Poezias” de Moshe David Gaon;
*“Diario 1917-1918” de Hayim Nahmias

## Proyektos

Oy endiya, el prodjekto mas emportante del Instituto es aprontar un katalog enformatik de la koleksion de kantikas Djudeo-espanyolas de Kol Israel ke va deshar a obtener kolay kolay toda la enformasion dezeyada ensima de estos kantes, inkluzo sus tekstos i sus enrejistramientos de boka de los enformantes ke los kantaron. Otro prodjekto es el de informatizar la grande koleksion de refranes Djudeo-espanyoles ke se topa en los arshivos del instituto.

## Referensias


## Enlasos eksternos
*Pajina web del Instituto Ma'ale Adumim

Kateggoría:Vikipedya:Artikolos kon grafia ladina
Darbuka

La **darbuka** o **darbeke** (en arabo **دربكة**; en ivrit **דרבוקה**) es un instrumento de perkusion de orijin oryental uzado en todo el Midio Oryente. Pertenese al grup de los tamborikos kon forma de kupa. Endemas es yamado **tubale**, **zarb** i **tumbek** (o **dombek**), ke deriva de los dos sonetes prinsipales ke konforman la baza de la su téknika: un sonete grave (*dum*) i otro agudo (*tek*), endemás de los redobles, ke en arabo se yaman *harakat* i se los nombra komo "tákatak". En Ayifto se lo yama **Tabla**, el kualo es un biervo arabo uzado par yamar en djeneral a los instrumentos de perkusion.

Kateggoría:Vikipedya:Artikolos kon grafia ladina
Baruh Benacerraf

**Baruj Benacerraf** (1920 - 2011) era un mediko venezuelano-amerikano de orijin sefardi. El su padre nasió en Marroko i la su madre en Arjelia. Baruj Benacerraf resivió, endjunto kon Jean Dausset i George D. Snell el Premio Nobel de Medisina enel anyo 1980, shukur a los sus dishkovrimyentos relasionados kon estrukturas determinadas por la jenetika en la superfisie de la sélula ke regulan las reaksiyones del sistem inmunolójiko, espesifikamente los yamados *jenes Ir*, los kualos regulan la resposta inmune frente a un determinado antijeno soluble. En otras palavras, amostra ke la resposta inmune frente a un antíjeno es distinta para kada persona i es eredada asigún las leyes de Mendel. Todos los individuos pueden responder frente a un mismo antíjeno soluble má kada uno rekonose distintos determinantes antijénikos. Ese patrón de rekonosimyénto individual es eredado de los padres.

## Biografiya
Baruj Benacerraf nasió en Karakas, la sivdad kapitala de Venezuela el 29 de Oktobre de 1920. Baruj estudio en la Universita Columbia i en la Eskola Medika de Virginia en Richmond. Se izo sivdadano amerikano enel anyo 1943. Fue mediko de las huérsas militares de Estatos Unitos d'Amerika durante la Sigunda Gerra Mondial. Enel anyo 1948 empiesa la su karriera de investigador. Enel anyo 1970, empiesa a dar lisiones de patolojiya en la Eskola de Medisina de la Universita Harvard. Es elejido myembro de la Akademia Nordamerikana de Artes i Sensias enel anyo 1972 i de la Akademia de Sensias de los Estatos Unitos enel anyo 1973. Resive el Premio Nobel de Medisina enel anyo 1980. En 1990 resivió la National Medal of Science por las sus kontribusiyones enel kampo de la medisina.

## Premios
Endemás del Premio Nobel, tiene resividos:
* 1992: Honorary Degree of Doctor of Sciences, Universita Gustav Adolf.
* 1992: Honorary Degree of Doctor of Sciences, Universita Harvard.
* 1993: Honorary Degree of Doctor of Sciences, Universita de Bordeaux. 
* 1995: Honorary Degree of Doctor of Medecine, Universita de Viena.
* 1996: Gold Cane Award of the American Association por las sus investigaciones en patolojiya.
* 1996: Charles A. Dana Award por los sus logros pioneros en Salud i Edukasiyon.

## Enlasos eksternos
* 1980 Nobel Medicine 
* Nobel autobiography

Kateggoría:Premio Nobel
Kateggoría:Sefaradim‎
YNet

**YNet** es una pajina web de notisias de Israel. Anke la pajina es del djurnal Yediot Ahronot, el djurnal yisraelí de mayor sirkulasión i endemas inkluye artíkolos de la edisión impresa, la mayor parte del kontenido publikado en la pájina web es orijinal, eskrito por djurnalistas semi independientes. Orijinalmente lansado en dos versiyones, una en ivrit i la otra en arabo («YNet» i «ArabYNet»), esta última akabó de fonksionar en Mayo del anyo 2005. Aktualmente egziste también una edisión en inglez, («YNetNews»). Los mayores kompetidores de Ynet son Walla!, Haaretz i NRG, el kualo esta operado por el su kompetidor en la prensa eskrita, el djurnal Ma'ariv.

## Enlasos eksternos
* Israel News - Ynet, (en ivrit) 
* Israel News - Ynetnews, (en ingléz) Versiyon de Ynet en inglez
* http://www.ynet.co.il/articlesnc/0,7340,L-4121689,00.html, 'Rosh Ashaná en la kaza de mis djenitores', Artikula en Ladino en Ynet

Kateggoría:Vikipedya:Artikolos kon grafia ladina
Ma'ariv

**Maariv** (en ivrit, **מעריב**, *"tadre"*) es un djurnal israeliano, en ebreo. Es el sigundo djurnal de mayor sirkulasion en el payis dospues de Yediot Ahronot, kon una media de 130.000 egzemplares diarios.

Endemas del djurnal i las sus gazetas, el grup ke lo produze tiene otros djurnales lokales, una division de gazetas i una pajina web yamada NRG, la kuala publika una parte grande del kontenido del djurnal impreso. La famiya Nimrodi mantiene el kontrolo del djurnal M'aariv, i Yaakov Nimrodi es el prezidente del direktorio. Los editores en shefe son Doron Cohen i Golan Bar-Yosef. El djurnal tiene fokos en las diferentes visyones egzistentes en la sosyeté israeliana, teniendo djurnalistos de diferentes tendensias de la vida politika i sosyala del payis.

## Gazetas
Los diyas de semana, Ma'ariv publika varias gazetas chikas.

* Diyas de la semana:
** "Hamagazin" (Opinión i editoriala, komentario polítiko i opiniones, salud, puzzle, kultura, entretenimyénto, programasiyon de radio i televizyón)
** Seksiyon finansiera
** Espor
* Alhad - Bekef (turismo, viajes i kuzina)
* Lunes - Style (gazeta femenina)
* Jueves - Asakim (gazeta finansiera)
* Viernes - 
** Musaf Hashabat (análisis polítiko i komentarios, analisis de ovras literarias, seksiyon de umor)
** Sofshavua (gazeta de fin de semana)
** Promo (kultura i entretenimyento, programasion de radio i televizyón)
** Un djurnal chiko lokal afiliado (semanal), dependiendo de la rejion

## Atamientos eksternos
* Versiyon en Internet de Ma'ariv 
* Maariv Holdings Ltd. - Business Week Magazine

Kateggoría:Vikipedya:Artikolos kon grafia ladina
Tetuani

**Tetuani** (en arabo **تطوانى**) es el lashon de la lingua djudeo-espanyola konosida komo haketia enel Nord de Afrika. El orijin del su nombre partikolar es la sivdad de Tetuan, en Marroko, de ande migraron residentes djudios ke avlavan esta lingua i la yevaron a la sivdad arjelina de Oran.

## Referensias


Katēggoría:Linguas romansas
Katēggoría:Linguas djudeo-romansas
Kateggoría:Haketia
Kateggoría:Linguas djudias
Katēggoría:Lingua djudeo-espanyola
Kateggoría:Vikipedya:Artikolos kon grafia ladina
Makedonia del Norte

La **Repuvlika de Makedonia del Norte** (Република Северна Македонија, *Republika Severna Makedónidja* en Makedonio), antes yamada **Antika Repuvlika Djugoslava de Makedonia** (Поранешна Југословенска Република Северна Македонија, *Poranešna Jugoslovenska Republika Makedonija* en Makedonio) es un payis independiente de los Balkanes ke se topa al sud-este de la Evropa. Tiene sus frontieras al norte kon la Serbia (konteniendo Kosovo), al este con la Bulgaria, al sud kon la Gresia i al oeste con la Albania. Su sivdad kapitala es Skopia, la kuala tiene más de 500.000 avitantes.

## Ver endemas
* Istorya de los Djudios en Makedonia del Norte


Kateggoría:Vikipedya:Artikolos kon grafia ladina
Katēggoría:Paizes
Lingua Serbo-Kroata

La **Lingua Serbo-Kroata** (*Srpskohrvatski* o *Hrvatskosrpski*) era el nombre uzado para yamar al grup de linguas eslavas del sud de Evropa avladas en la antika Djugoslavia, o lo ke oy endiya son los payises de Serbia, Montenegro, Kroasia i Bosnia i Hersegovina. El termo *serbo-kroatio* de uzó durante la mayor parte del syéklo XX. Al disolverse Djugoslavia i apareser muevos payises, el termo "serbo-kroatio" fue deshado de uzarse. Oy endiya, la manera komo yamar a estas linguas es una kestyón polemika.

En la Federasion Djugoslava fue una de las tres linguas ofisialas endjunto a las linguas eslovena i makedonio desde el anyo 1921 asta la Gerra de los Balkanes a empesijos de la anyada de 1990 para yamar endjuntamente a los lashones eslavos avlados por los serbios, kroatios, bosnios i montenegrinos. La forma estandar de la lingua tinia la su baza en el dialekto shtokavskiy, yamado ansina por el uzo del pronombre enterrogativo *što* (‘ké’), el kualo es uzado en la rejion oryentala de Bosnia i Herzegovina i enel oksidente de Serbia. Otros dialektos eran el kajkavski i el chakavski (avlados en Kroasia, en los kualos ‘ké’ se dize *kaj* o *ča*). Desde el anyo 2007, egziste un movimyento en Montenegro para kriar a la lingua montenegrina i ansina separarla del serbesko, el kualo tuvo los sus empesijos dempues de la independensia del payis; enel anyo 2009 la su ortografiya fue establesida, mas ainda no se tiene reushida la definision de la gramer.

## Ver endemas
* Lingua bosniaka
* Lingua kroata
* Lingua serbeska
* Lingua montenegrina

Kateggoría:Vikipedya:Artikolos kon grafia ladina
Katēggoría:Linguas
Katēggoría:Djugoslavia
Lingua Makedonia

La **lingua makedonia** (македонски, *makedonski*) es una lingua del grup oryental de las linguas eslavas del sud. Es avlada por unos 3 milyones de personas, prinsipalmente en la Repúblika de Makedonia, ande es lingua ofisiala. Se eskribe kon el alefbet siríliko. La lingua makedonia es paresida a las linguas kroatia, serbia i bosnia i endemas a la lingua bulgara. La linguas bulgara i makedonia, endjunto kon el grégo, el albanez i la lingua rumana konforman la Lega de linguas de los Balkanes.

La lingua makedonia es ofisiala en Makedonia, i ofisyalmente akseptada en la Prefektura de Korçë, en Albania. Endemás, es avlado por komunitas chikas en Serbia (konteniendo Kosovo), Montenegro i Almania. La lingua makedonia, endjunto kon la lingua bulgara, son los unikos kavzos en estas linguas ke no tienen sustantivos, ma afilu tiene tres artikolos definidos, uzados komo sufiksos. El Instituto de la lingua makedonia "Krste Petkov Misirkov" es el instituto ke la regula.

Para eskrivir en esta lingua, es uzado el alefbet siriliko makedonio, una versiyon del alefbet siriliko kon 31 letras. En universitas de todo el mundo, espesialmente en las de los payises de la antika Djugoslavia, se ofresen lisiones de lingua makedonia

## Enlasos eksternos

* Ethnologue report for Macedonian
* Nature of Standard Macedonian language by Mladen Srbinovski
* The Macedonian nationality
* 1920 US Census, Instructions to Enumerators, where Macedonian is listed as a principal foreign language
* Digital Dictionary of the Macedonian Language
* Macedonian - English, Greek, Albanian, German, French, Italian translator
* A grammar of Macedonian by Victor Friedman
* Macedonian — English, Greek, Albanian, German, French, Italian translator
* BBC Education — Languages: ''Macedonian, Makedonski''
* The Macedonian Language
* Macedonian — English Dictionary
* Reading and Pronouncing Macedonian: An Interactive Tutorial
* UCLA Language materials project
* Krste Misirkov — On Macedonian Matters, 1903 year (Complete text of the book) 
* Funky Macedonian - Get the gists of macedonian

Katēggoría:Lingua makedonia
Katēggoría:Makedonia
Makedonio
Kateggoría:Vikipedya:Artikolos kon grafia ladina
Skopia

**Skopia** (en makedonio: **Скопје**, *Skopie*; en albanez:**Shkupi**) es la sivdad kapitala i la mas grande de la Republika de Makedonia. Asigun el senso nasional del anyo 2002, la povlasión de Skopia era de 506.926 abitantes. El grup etniko prinsipal ankontrado en la sivdad es el de los makedonios, los kualos konforman un 66.75% de la povlasion, sigido por los albanezos (20.49%), los zinganos (4,63%), los serbios (2,82%), turkanos (1,70%), bosnios (1.50%) i los aromanezos (0.50%).

## Sivdades ermanas
*  Bradford, Reyno Unido
*  Dijon, Fransia
*  Dresden, Almania
*  Tempe, Arizona, Estatos Unitos d'Amerika
*  East York, Kanada
*  Roubaix, Fransia
*  Waremme, Beljika
*  Nuremberg, Almania
*  Ech Cheliff, Arjelia
*  Nanchang, Kina
*  Manisa, la Turkiya
*  Suez, Ayifto
*  Pittsburgh, Estatos Unitos d'Amerika
*  Estambol, la Turkiya
*  Lecce, Italia

Kateggoría:Lokalidades de Evropa
Katēggoría:Sivdades kapitalas
Katēggoría:Makedonia
Kateggoría:Vikipedya:Artikolos kon grafia ladina
Kateggoría:Lokalidades kon mas de 500.000 moradores
Zevulun Simantov

**Zevulun Simantov** (en ivrit **זבולון סימנטוב**), nasido enel anyo 1961, es aparentemente, el ultimo djudio afgano ke ainda bive enel payis.

La komunidad djudia afgana egziste desde unos 800 anyos atras, i para la anyada de 1948, era de unos 5.000 fiyeles, mas dempues de persekuzion sovyetika i mas adelantre por los Talibanes, la komunita se achikó muncho. Akeyos ke kedaron, izieron la si aliya o migraron a otros payises. Zevulun Simantov bive enel uniko kal de la sivdad de Kabul, en la kuala bivia otro djudio, Ishaq Levin, el kualo murio el 26 de Jenero de 2005.

## Referensias

## Enlasos eksternos
*Artikolo del ''Washington Post''

Kateggoría:Vikipedya:Artikolos kon grafia ladina
Arda Turan

**Arda Turan** (nasido el 30 de Jenero de 1987) es un  djugador de futbol de la Turkiya el kualo pertenese al ekip Galatasaray i endemas djuega para el ekip nasyonal turkano. Kuando tinia 22 anyos, antes del empesijo de la sesyon 2009-10 de la liga turkana de futbol, fue yamado el kapitan del ekip. Dempues de la Evrokupa 2008 de Futbol fue el ocheno djugador en la lista de los *100 Amijores djugadores djovenes de Futbol del Mundo*, publikada por la gazeta espanyola Don Balón en Djulio del anyo 2008. 

En Jenero del anyo 2010, Arda Turan fue votado komo el djugador evropeo mas popular del anyo 2009, i el sigundo djugador de futbol mas popular del mundo, asigun la IFFHS. 

## Referensias

Kateggoría:Futbolistas

Kateggoría:Vikipedya:Artikolos kon grafia ladina
Premio Ofir

El **Premio Ofir** es el nombre del premio ke da la Akademia del Sinema i la TV Yisraeli; yevan el nombre del aktor yisraeli Shaike Ofir.

## Filmos ganadores del premio Ofir al amijor Filmo
* 1990: *[[Shuru]]*
* 1991: *[[Me'ever Layam]]* 
* 1992: *[[Hahayim al pi Agfa]]*
* 1993: *[[Nikmato Shel Itzik Finkelstein]]*
* 1994: *[[Sh'hur]]*
* 1995: *[[Hole Ahava B'shikun Gimel]]*
* 1996: *[[Clara Hakdosha]]*
* 1997: *[[Afula Ekspres]]*
* 1998: *[[Kirkas Faleshtina]]*
* 1999: *[[Hahaverim shel Yana]]*
* 2000: *[[Hahesder]]*
* 2001: *[[Hatuna Meuheret]]*
* 2002: *[[Knafayim Shvurot]]*
* 2003: *[[Haazonot shel Nina]]*
* 2004: *[[Medurat Hashevet]]*
* 2005: *[[Eize Makom Nifla]]*
* 2006: *[[Aviva Ahava sheli]]* i *[[Adama Meshuga'at]]*
* 2007: *[[Bikur Hatizmoret]]*
* 2008: *[[Vals im Bashir]]*
* 2009: *[[Ajami]]*

Kateggoría:Vikipedya:Artikolos kon grafia ladina
Oshri Koen

**Oshri Koen** es un aktor de teatro i sinema yisraeli nasido el 11 de Jenero de  1984.

El empesijo de la su karriera fue kuando manseviko en el Teatro Beit Lessin en la sivdad de Tel Aviv. Enel anyo 2006, Oshri resivio el premio "Aktor promesa del Anyo" del teatro yisraeli. Oy endiya, Oshri konforma parte del teatro nasional yisraeli Habima, kon la ovra *כל החיים לפניוm* ("Toda la su vida por delántre"), la kuala esta bazada en una novela franseza. Endemas de aktuar en la televizyón yisraeli, tiene aktuasyones en filmos komo Hakohavim shel Shlomi, Medurat Hashevet, Beaufort i Libanon.

## Filmografiya
*Halomot Metukim
*Hakohavim shel Shlomi 
*Ed Medina
*Medurat Hashevet
*Meorav Yerushalmi
*Beaufort 
*Iim Avudim
*Libanon (filmo)

## Referensias


## Atamientos eksternos
*Oshri Koen en la Internet Movie Database

Kateggoría:Vikipedya:Artikolos kon grafia ladina
Kateggoría:Filmo
Kateggoría:Israelianos
Kateggoría:Aktores de Yisrael
Esnoga de Oświęcim

La **Esnoga de Oświęcim**, jeneralmente yamada la **Esnoga de Auschwitz**, es aktualmente la unika esnoga en uzo en la viya de Oświęcim, Polonia. El nombre orijinal de la esnoga es “Hevre Lomdei Mishnayos”, ("Sosyeté de akeyos ke estudian la Mishna) i endagora es parte de un muzeyo yamado **Auschwitz Jewish Center** o *Sentro Djudio de Auschwitz*.

Esta esnoga (o "shul", en idish) fue la priméra frágua relijioza restorada a la komunidad djudia de Polonia dempues del fin del govyerno komunista.  La frágua pertenese a la komunidad djudia de la sivdad de Bielsko-Biala. La esnoga fue uzada komo un magazen de armas por los Nazis i dempues de la Sigunda Gerra Mondiala komo magazen de tapetes durante los diyas de la Polonia Komunista; fue restorada kon un koste de un milyon de US$ por la Auschwitz Jewish Center Foundation, de la sivdad de Mueva York. Oy endiya es una esnoga aktiva, uzada para meldar por grups i por personas partikolares ke vijitan Auschwitz. La kaza ankontrada endjunto a la esnoga fue merkada por la Fondasion i trokada en un muzeyo modérno yamado el **Auschwitz Jewish Center** (*Zydowskie Centrum Edukacyjne*, en lingua polaka) i amostra la vida de los djudios en la viya de Oświęcim antes de la gerra.  La esnoga i el Sentro estan afiliados kon el Museum of Jewish Heritage en Mueva York.

## Istorya
Enel anyo 1939, mas del 50% de la povlasion de Oświęcim era de orijin djudio. La komunita tinía mas de 400 anyos i egzistian unas 20 esnogas. El ultimo djudio nasido en Oświęcim murio enel anyo 2000. Aktualmente, una mujer djudia de Beljika bive en Oświęcim, i se ankontra dedikada al rikódro del Olokósto. Esta no era la mas grande esnoga de Oświęcim; egzistia la Gran Esnoga de Oświęcim; la kuala fue destruyida por los Nazis el 29 de Novembre de 1939. Oświęcim tambien tiene un betahayim djudio.

## Enlasos eksternos
* Pajina web ofisiala
* https://web.archive.org/web/20100727144207/http://www.scrapbookpages.com/auschwitzscrapbook/Tour/Oswiecim/Synagogue.html

## Referensias


Katēggoría:Istorya de los djudios en Polonia
Katēggoría:Olokósto
Katēggoría:Esnogas
Esnoga Ibn Danan

La **Esnoga Ibn Danan ** (en ivrit **בית הכנסת אבן דאנן**, en arabo **معبد ابن دهان**) es un kal fraguádo enel syéklo XVI en Fez, Marroko. Este kal fue uno de los munchos en la sivdad de Fez, anke no el mas adornado. En la anyada de 1870 fue remuevada.  Dempues de kaji ser abandonada, fue restorada por un ekip liderado por el arkitekto Henri Cohen i aperturada a los turistas muevamente enel anyo 1999.

## Desinyo

Se entra al kal a traverso de una porta simple, igual a las de las kazas de la máale. Esta porta yeva a una skalerika, la kuala es la vedradera entrada al kal.

Las paredes del kal estan enkaladas i kon plakas tipikas de Marroko. El ehal esta echo de madero, i la pared de ensima esta dekorada kon muncho detalyo, komo en los palasios i mishkitas de Marroko. Frente al aron akodesh se ankontra una kamareta separada del resto del kal por una mehitsa de madero kon detalyos, uzada para ubikar a los myémbros emportantes de la komunita; a traverso de esta kamareta se yega a la bima, la kuala tiene un techo de fyerro kon arkos de estil islamiko, kon forma de korona. El kal tiene lamparikas tradisionalas marrokis ke lo arrelumbran.

## Vijitas de famosos
En Avril de 2001, el Prinsipe de Gales i la su mujer, la Dukeza de Cornwall vijitaron la esnoga Ibn Danan

## Referensias


## Enlasos eksternos
* Esnoga Ibn Danan
ריליגֿײון

דיסדי איל פּונטו די בֿיסטה די לה אנטרופּולוגֿייה, לה **ריליגֿייון** איס און סיסטימה; אנסי לו אפירמה (Geertz, 1998: 68) "אונה ריליגֿייון איס: 1) און סיסטימה די סימבולוס קי אוברה פארה 2) איסטאבליסיר ב'יגורוסוס, פּיניטראנטיס אי דוראדירוס איסטאדוס אנימיקוס אי מוטיב'אסייוניס אין לוס אומבריס 3) פורמולאנדו קונסיפּסייוניס די און אורדין גֿיניראל די איגזיסטינסיה אי 4) ריב'יסטיאינדו איסטאס קונסיפּסיוניס קון אונה אוריאולה די איפיקטיב'ידאד טאל קי 5) לוס איסטאדוס די אנימו אי מוטיב'אסייוניס פאריזקאן די און ריאליזמו אוניקו".  Geertz, Klifford.  לה אינטירפּריטאסייון די לאס קולטוראס.  אידיטוריאל גֿידיסה איספאנייה 2003 פּאג 89k.

נו פואידי סיר איטירנה לה דיפיניסיון די לה פּאלאב'רה "**ריליגֿייון**" קומו לו סיריה אונה אידיה דיל פּלאטוניסמו.  סי ריבאגֿאריה איל איסטודיו די לה ריליגֿייון א און רידוקסיוניסמו פייוראטיב'ו.  לה ריליג'ייון סי ארטיקולה קון לה לינגויסטיקה אי טודו לו קי קאבי אין לה קולטורה אין טירמינוס טאן ארטיסטיקוס קומו טיקניקוס.

די לה איטימולוג'ייה, דיסי מוריס בלאנשו:

"איסטו קונב'ינסידו די קי לה פּאסיון די לה איטימולוג'ייה קידה ליגאדה א סיאירטו נאטוראליסמו, קומו א לה בושקידה די און סיקריטו אוריג'ינאריו קי יייב'אריה אונה לינגוה פּרימה קוייו אולב'ידו דיג'אריה אינדיסיס די לינגוה א לה לינגוה, אינדיסיס קי אוטורגאריאן א ריקונסטרואירלו" מוריס בלאנשו, "L'ecriture du desastre" פּאריס, גאיימאר, 1980, פ. 183.

אין אוקסידינטי, דיסין אקוררוטו קי לה פּאלאב'רה ריליגֿייון ב'יאיני די לה פּאלאב'רה לאטינה "re-ligare":  אוניר די מואיב'ו, ליגאר די מואיב'ו, קלאסיקאמינטי אינטינדידו פארה סיגניפיקאר לה רילאסייון דיל דיר אומאנו אל דיב'ינו אי טאמביאין די לוס אומאנוס אינטרי סי מיסמוס.  איסה טראדיסייון אמפּיאיזה קון לאקטאנסיו אי טירטוליאנו.  (ב'ייאסי, ז'אקס דיררידה, "Foi et savoir", Points-Seuil, פ. 54.

אוטרה קורריאינטי דוגֿיאירי לה דיגיאינטי איטימולוגֿייה:  "ריליגֿירי", מילדאר די מואיב'ו, (קי ב'יאיני די סיסירון) קי פרוסיגי אסטה אימיל בינב'יניסט אי אינטרודוסי לה אידייה די טראנסמיסייון.

אנסי, אין איקסטרימו אורייינטי, אונדי, יייגאנדו לוס מיסיונירוס קריסטיאנוס, אל אימפּיסיגֿו דיל סיייקלו י"ח די לה אירה קומון, לוס קיניזוס טריסלאדארון איל ביאירב'ו *ריליגֿייון* פּור מידיו די לוס דוס אידיוגראמאס *Zhang* אי *Jiao* קי סיגניפיקאן לה *אינסינייאנזה די לוס אאידאדוס*, פוניאינדו די ריליאיב'י לה טראנסמיסייון די אונה קונוסינסיה אי אינדימאס די ריטוס, די אונה טראדיסייון, די קואלונקי פורמה די אינסינייאנזה ריליג'ייוזה.  טכמביאין לוס דג'אפוניזוס קונסטרויירון לה פּאלאב'רה *shuukyoo* איס דיזיר *אינסינייאנזה דיל איסינסיאל*, ?פּודריאמוס דיזיר און קאטיקיסמו?

פורטאנטו, סי אינטיאינדי קי סי טראטה מינוס די אונה קונב'יקסייון קוליקטיב'ה או די און סיסטימה די קריאינסיאס קי די אונה אימפּריסה קי אינטינטה אויוג'וסטיפיקאר לה איקסיסטינסיה דיל גרופּו ייאמאנדו א לה אוטורידאד די אונה פואירזה סוב'ריאומאנה.

## ריליגֿײוניס דיל מונדו
* כריסתיאניסמו
* דיודאיסמו
* איסלאם
* פי באהאי
* בודיסמו
* זורואסטריסמו
* אינדויסמו



Kateggoría:Vikipedya:Artikolos kon grafia ebrea
Kateggoría:Vikipedya:Artikolos kon varias grafias
Boulevard Rothschild

El **Boulevard Rothschild** (en ivrit **שְׂדֵרוֹ‏ת רוטשילד**, *Sderot Rothschild*) es un boulevard en la sivdad de Tel Aviv, Israel, el kualo tiene el su empesijo en la máale de Neve Tzedek en la su parte sud-oksidentala i ke va verso el nord norte hasta el Teatro Habima. Es una de las ramblas mas konosidas i kostozas de la sivdad, i una de los prinsipales atraktivos turistikos de la misma.

## Istorya
El boulevard Rothschild, el kualo fue fraguado enel anyo 1910, fue orijinalmente nombrado Rehov Ha'Am, lit. "kaleja del puevlo". Poco tiempo dempues, los residentes demandaron ke fuese trokado el su nombre en onor al Baron Edmond James de Rothschild.. La Deklarasiyon de Independensia de Yisrael fue firmada enel antonses Muzeo de Arte de Tel Aviv, en el numero 16 del boulevard Rotchschild i el kualo endagora es konosido komo Sala de la Independensia. La majorita de las fráguas istorikas presentes son del estil arkitektoniko Bauhaus, konformando pare de la Sivdad Blanka de Tel Aviv, la kuala es Erensia kulturala de la Umanidad nombrada por la UNESCO enel anyo 2003. la frágua konosida komo Lederberg House, fraguada enel anyo 1925 en la punta kon la Kaleja Allenby tiene una serie de murales de seramika de gran tamanyo desinyados por Ze'ev Raban, un elevo de la eskola de arte Bezalel; los katro murales amostran a un pionero djudio arando i  arekojiendo los frutos del kampo, a un chobán i a la sivdad de Yerushalayim, con un pasuk de Yirmiyahu 31:4, "Muevamente yo te voy rekonstruyir i tu vas a ser rekonstruyida". "

## Referensias


## Enlasos eksternos
* Manifestasion enel boulevard Rothschild. 6 de Djunio de 2008. Ynet
Lingua vietnameza

La **lingua vietnameza** (**tiếng Việt**, **tiếng Việt Nam**, o **Việt ngữ**) es una lingua tonal, antikamente konosido durante la kolonia franseza komo Annamita (ver Annam) es la lingua nasionala i ofisiala de Vietnam (Việt Nam). Es la lingua avlada por los vietnamezos etnikos (người Việt o người kinh), los kualos konforman kaji el 87% de la povlasión de Vietnam i de serka de tres o katro milyones de emigrantes vietnamezos, sobre todo los vietnamezos de los Estados Unidos, Kanada i Fransia. Endemas, es la sigunda lingua de las minoriyas de Vietnam. Anke kontiene munchos biervos khinezos i antes del syéklo XX se uzaban los ideogramas khinezos para eskrivir en esta lingua, los akademikos la konsideran una lingua ostroasiatika; de este grup, es la ke tiene el mayor número de avlantes: tiene de katro a sinko vezes más ke el kamboyano, la sigunda lingua ostroasiatika más avlada.

Katēggoría:Lingua vietnameza
Kateggoría:Vikipedya:Artikolos kon grafia ladina
Katēggoría:Linguas Ostroasiatikas
Yair Dalal

**Yair Dalal** es un musiko yisraeli tanyedor de ut nasido en Irak. 

Anke el su prinsipal instrumento de kuedra es el ut, tambien se le konose como tanyedor de violin. Endemas, kanta algunas de las kantikas en las kualas tanye el ut. La su musika esta bazada en tradisiones arabas i djudias, ansina komo musika klasika evropea i musika de la India. Endemas es konosido por ser un atkivista de la paza, i lavora para amijorar el entendimyento i la komunikasion entre arabos i djudios.

## Enlasos eksternos
*Pajina web ofisiala de Yair Dalal

Kateggoría:Djudios Irakis
Namibia

La **Repuvlika de Namibia** (en inglez *Republic of Namibia*; en alman *Republik Namibia*; en afrikaans  *Republiek van Namibië*) es un paez del sudoeste de Afrika, el kualo okupa lo ke antes era konosido komo "Afrika del Sud-Oeste"; tiene las sus frontieras al nord kon Angola, al nordeste kon Zambia, al oeste con el Oseano Atlantiko, al este con Botswana i al sudeste i al sud kon Afrika del Sud. La su sivdad kapitala i sivdad mas grande es Windhoek.

Kateggoría:Paizes
Kateggoría:Namibia
Kateggoría:Vikipedya:AY
Kateggoría:Afrika
Betahayim Djudio de Rodes

El **Betahayim Djudio de Rodes** se puede dizir ke es el muevo sementario djudio de la isola. 

Dempues de la Primera Gerra Mondiala, la isola de Rodes fue tomada por Italia dempues de la okupasion ottomana de unos 400 anyos. Para estos diyas, la komunidad djudia estaba konformada por unas 500 personas las kualas bivian kon los demas abitantes de la isola. 

El muevo governo Italiano demandó ke el antiko betahayim djudio, el kualo se ankontraba ahuera de los muros de la sivdad, tinia ke ser kitado. Munchas personas konsigieron trokar las tumbas de la su famiya de lugar, ma las famiyas mas proves no reushieron esto. En el lugar se desinyo un parko i a la komunidad el governo les entrego un espasio ubikado serka del sementario musulmano, en el kamino de Kalithea. Las tumbas ke kedaron enel sitio fueron kitadas i el su marmol uzado para el palasio ke Benito Mussolini mando fraguar en la montanya. Las tumbas mas antikas trokadas de lugar son de la anyada de 1870 , los kualos estan ubikados al sud de sementario. 

Oy endiya, shukur al entereso i adjuda de djudios sefaradis ke biven en los Estatos Unitos d'Amerika, se konsigio sakar de la tierra munchas de las tumbas ke kedaron en lo ke era el antiko betahayim; la mas antika es del syeklo XVII. La parte nord del betahayim tiene unas 150 tumbas, las kualas pertenesen a personas ke amortaron en 1938 i dempues, endemas de las ke fueron amortadas durante un atako a la isola durante la Sigunda Gerra Mondiala. Endemas en esta parte del sementario, se ankontra una plaka kon los nombres de las mishpahás djudias ke fueron ekspulsadas de Rodes.

## Referensias

Kateggoría:Vikipedya:Artikolos kon grafia ladina
Elio Toaff

**Elio Toaff** (nasido el 30 de Avril de 1915 en la sivdad de Livorno) fue el Rabino Shefe de la sivdad kapitala de Roma. El 13 de Avril del anyo 1986, resivió i meldó kon el Papás Ioannis Paulus II en una vijita no anunsiada a la Esnoga de Roma. Enel anyo 1947 lavoró komo haham en Venezia i enel anyo 1951 fue nombrado Rabino Shefe de Roma.

Uno de los sus inyetos es el akademiko yisraeli-Italiano Ariel Toaff.

## Bibliografiya
* *Perfidi giudei, fratelli maggiori*, 1987
*  *Essere ebreo*, eskrito endjunto kon Alain Elkann, 1994

Katēggoría:Hahamim
Kateggoría:Sefaradim‎
Eric Arturo Delvalle

**Eric Arturo Delvalle Cohen-Henríquez** (nacido en Ciudad de Panama el 2 de Febrero de 1937) fue  presidente de Panama desde el 28 de Septiembre de 1985 asta el 26 de Febrero de 1988.

Estudió en la Universidad del Estado de Luisiana. Fue lider del Partido Republicano y vicepresidente de la Asamblea Nacional en el año 1968. Despues fue vicepresidente del pais en 1984 y fue nombrado Presidente Constitusional al año después de la renuncia de Nicolás Ardito Barletta y con el apoyo del General Manuel Antonio Noriega, el cual en esa época tenía el control *de facto* en Panama. En el año 1988, intentó quitar a Noriega del control de las fuerzas armadas, y fue destituido de la Presidencia de la Repúblika. Eric es sobrino de Max Delvalle Levy-Maduro otro presidente panameño
Orly Levy-Abekasis

**Orly Levy-Abekasis** (en ivrit **אורלי לוי-אבקסיס**, nasida el 11 de Noviembre de 1973) es una politika yisraeli, la kuala aktualmente es myembro de la Knesset por el partito Gesher.  Antes de la su karriera politika, fue modelo i presentadora de televizyón.

## Biografiya
Orly nasió en Beit She'an i es la ija de David Levy, el kualo fue Ministro de Menesteres Ekstranjeros de Israel. Eya izo el su Sherut Leumi en la Huersa Aerea Israeli i dempues estudio en la universita, ande se resivio komo avokata. Endemas, fue modelo i presentadora de televizyón. Para las eleksiyones a la Knesset del anyo 2009, Orly Levi-Abekasis tinía el sesheno lugar en la lista de Yisrael Beiteinu , lo kualo izo ke yegara a entrar a la Knesset deke el partito guanyo 15 lugares. Para las eleksiyones a la Knesset del anyo 2013, Orly Levi-Abekasis tinía el sesheno lugar en la lista de Likud-Yisrael Beiteinu, lo kualo izo ke yegara a entrar a la Knesset deke el partito guanyo 31 lugares.

La sinyora Levy-Abekasis esta kazada i tiene 3 ijos, bive en el kibbutz Mesilot.

## Referensias

Kateggoría:Sefaradim‎

Kateggoría:Politikos israelianos
Kateggoría:Mujeres polítikas
Kateggoría:Vikipedya:Artikolos kon grafia ladina
Kateggoría:Israelianas
Fortuna Calvo-Roth

**Fortuna Calvo-Roth** es una djurnalista i akademika amerikana nasida en la sivdad de Paris, Fransia, en una famiya sefaradi de la Turkiya

Eya se krio kon la su famiya en la sivdad de Lima, Peru i se fue a bivir a los Estados Unidos enel anyo 1952 para estudiar para ser djurnalista en la Universita de Missouri; dempues de esto, torno a Peru para empesijar la su karriera komo eskritora. Fue empiegada por el djurnal "La Prensa", el kualo fue kriado bazado enel New York Herald Tribune. má dempues de tres diyas el editor shefe del djurnal le disho ke no iva empiegar mujeres en la sala de prensa i en troko de este, la iva empiegar en la seksiyon de sosyeté. Eya no achetó.

Un anyo dempues eya fue empiegada por la revista *Visión*, lavorando komo la korresponsala en Mueva York para la edisiyon de Brasil. En una de las sus asinyaturas entrevistó al antonses Ministro de Finansas de Peru, el kualo era el mismo ke no la kijo empiegar en "La Prensa". El no se akodrava ken era eya, ma kuando el demando deke eya no lavorava en Peru, eya pishín le izo akodrar del fakto. Eya lavoró en la revista por 12 anyos, yegando a ser la editora shefa de la edisiyon en espanyol, ma deshó la revista enel anyo 1969 para kriar los sus ijos. Dempues eya estudio en la Eskola de Artes de la Universita de Mueva York, estudiando filmo, televizyón i radio; endemas estudio aktuasion kon Stella Adler i fue aktrisa en un episodio de la serie 'The Blacklist'.  Tambien lavoró en la ambasada de Israel en las Nasiones Unidas durante la anyada de los 50, espesialmente por la Gerra del Sinai de 1956.

En la anyada de los 80 fue profesora de politika en NYU i Hofstra, endemas de asosiarse para kriar el kanal 2 de la televizyón peruana i "Vista", una revista para latinos en los Estados Unidos.

## Referensias

**New York Daily News*, "Big Town Big Dreams", p. 28, June 6, 2007.

Kateggoría:Sefaradim‎
Kateggoría:Djurnalistos djudios
Kateggoría:Djurnalistos
Kateggoría:Djurnalistos de Estados Unidos
Kateggoría:Djudios de Peru
Kateggoría:Vikipedya:Artikolos kon grafia ladina
Selena

**Selena Quintanilla-Perez**, konosida por su nombre artistiko **Selena** (Lake Jackson, Texas, 16 de april de 1971 - Corpus Christi, Texas, 31 de Marso de 1995) era una kantadora estadounidensa de orijin meshikano, yamada "La Reina de la muzika Tex-Mex".

## Referensias

Kateggoría:Kantadores
Kateggoría:Kantadores de Estados Unidos
Katēggoría:Muzikos de Tex-Mex
Katēggoría:Amerikanos de orijen meshikano
Kateggoría:Vikipedya:Artikolos kon grafia ladina
Kateggoría:Estadounidenses
Sud-Afrika

La **Repuvlika de Sud-Afrika** es un payis ke se topa enel sud del kontinente Afrikano. Tiene las sus frontieras kon Namibia, Botsvana, Zimbabve, Mozambike i Svazilandia. El Reino de Lesotho se ankontra enklavado dentro de la Repuvlika de Sud-Afrika. Es el uniko payis kon tres sivdades kapitalas: Pretoria (administrativa), Bloemfontein (djudisiala) i Sivdad del Kabo (lejislativa); andjak, la sivdad mas grande i emportante ekonomikamente es Djohannesburgo.

Sud-Afrika es un payis konosido por la su meskla de kulturas, linguas i relijiones. Onze linguas son rekonosidas komo ofisialas por la Konstitusion de Sud-Afrika. Dos de las onze linguas son de orijin evropeo: la lingua afrikaans, la kuala proviene direktamente de la lingua olandeza i es avlado por la majorita de los avitantes blankos i por los mestizos i la lingua inglesa. Anke la lingua inglesa tiene una emportansia grande en la vida publika i komersiala del payis, es afilu la sinkena lingua en kuanto a numero de avlantes nativos. Sud-Afrika es un payis etnikamente diverso. El 79,5% de la povlasiyon sud-afrikana es de orijin preto, la kuala está dividida en diferentes grupos etnikos los kualos avlan diferentes linguas bantus, mueve de las kualas son ofisialas. Endemas, el payis tiene las mayores komunidades de avitantes de orijin evropeo, indio, ansina komo las komunidades mestizas mas grandes del kontinente. 

Sud-Afrika es uno de los myembros fondadores de la Union Afrikana i tiene la ekonomiya mas grande del kontinente i de todos los myembros de la UA. Es endemas myembro fondador de las Nasiones Unidas i del NEPAD. El payis apartiene ala Mankomunidad de Nasiones, el Tratado Antartiko, el Grup de los 77, la Zona de Paz i Kooperasiyon del Atlantiko Sud, la Union Aduanera de Afrika Meridionala, la OMK, el FMI, el G20 i el G8+5, entre otros.

## Referensias


## Atamientos eksternos
* Governo de Sud-Afrika (en inglez)
* Ambasada de Sud-Afrika en Arjentina
* Asamblea Nasionala de Sud-Afrika
* Pajona web Ofisiala de Turismo de Sud-Afrika (en inglez)

*
Kateggoría:Paizes
Kateggoría:Afrika